wickkiey/tamil-wikipedia-chunked huggingface dataset:
# பாய்மரம்

## அமைப்பு

19ம் நூற்றாண்டின் நடுப்பகுதிவரை எல்லாக் கப்பல்களினதும் பாய்மரங்கள் மரத்தினால் செய்யப்பட்டன. இவை ஒற்றை மரத்தினால் அல்லது பல மரத் துண்டுகளைப் பொருத்தி உருவாக்கப்பட்டன. பொதுவாக இவற்றுக்கு ஊசியிலை மரங்களின் அடிமரம் பயன்படுத்தப்பட்டது. 16ம் நூற்றாண்டுக்குப் பின்னர் பெரிய கப்பல்கள் உருவாக்கப்பட்டதால் இவற்றுக்குக் கூடிய உயரமும், பருமனும் கொண்ட பாய்மரங்கள் தேவைப்பட்டன. இதனால், இவற்றை ஒரே மரத்தில் செய்வது முடியாத நிலை ஏற்பட்டது. இவ்வாறான கப்பல்களின் பாய்மரங்களுக்குத் தேவையான உயரத்தைப் பெற்றுக்கொள்வதற்கு நான்கு வரையான மரத்துண்டுகளைப் பொருத்த வேண்டியிருந்தது. கப்பலின் தளத்துக்கு மேல் இத்துண்டுகளின் உயரத்தைப் பொறுத்து இவை கீழ் மரம், உச்சிமரம், மேலுச்சி மரம், இராசமரம் என அழைக்கப்படுகின்றன. கீழ்ப் பகுதிக்குப் போதிய பருமனைக் கொடுப்பதற்காக இப்பகுதி வெவ்வேறு மரத்துண்டுகளை இணைத்துச் செய்யப்படுகிறது. இவ்வாறான மரம், செய்மரம் என அழைக்கப்படும்.
# பாய்மரம்

## பெயர்கள்

மூன்று பாய்மரங்களைக் கொண்ட கப்பல் ஒன்றில் முகப்புப் பக்கமிருந்து பின்னோக்கிச் செல்லும் ஒழுங்கில் பாய்பரங்களில் பெயர்கள் வருமாறு:
- **முகப்புச் சட்டப் பாய்மரம்**: முகப்புச் சட்டத்தின் நுனியில் பொருத்தப்படும் சிறிய கம்பம். கப்பல் எத்தனை பாய்மரங்களைக் கொண்டது எனக் கணக்கிடும்போது இது கணக்கில் எடுக்கப்படுவதில்லை. 18ம் நூற்றாண்டின் தொடக்கப் பகுதிக்குப் பின்னர் இது வழக்கிழந்து விட்டது.
- **முன் பாய்மரம்**: உண்மையான முதல் பாய்மரம் அல்லது முதன்மைப் பாய்மரத்துக்கு முன்னால் உள்ள பாய்மரம்.
- பகுதிகள்: முன் பாய்மரம் கீழ்ப்பகுதி - முன் உச்சிப் பாய்மரம் - முன் மேலுச்சிப் பாய்மரம்
- **முதன்மைப் பாய்மரம்**: எல்லாவற்றிலும் உயரமான பாய்மரம். பெரும்பாலும் கப்பலின் நடுப் பகுதிக்கு அண்மையாக அமைந்திருக்கும்.
- பகுதிகள்: முதன்மைப் பாய்மரம் கீழ்ப்பகுதி - முதன்மை உச்சிப் பாய்மரம் - முதன்மை மேலுச்சிப் பாய்மரம் - இராச பாய்மரம் (தேவையானால்)
- **பின் பாய்மரம்**: மூன்றாவது பாய்மரம் அல்லது முதன்மைப் பாய்மரத்துக்கு அடுத்துப் பின்னல் உள்ள பாய்மரம். வழமையாக முன் பாய்மரத்திலும் உயரம் குறைவாக இருக்கும்.
- பகுதிகள்: பின் பாய்மரம் கீழ்ப்பகுதி - பின் உச்சிப் பாய்மரம் - பின் மேலுச்சிப் பாய்மரம்
# அர்த்ரோபாக்ட்டேர்

***அர்த்ரோபாக்ட்டேர்*** (பொருள்:கிரேக்கத்திலிருந்து *இணைந்த சின்ன குச்சி*) என்பது மண்ணில் சாதாரணமாக கிடக்கும் நுண்ணுயிரி பேரினம் . இந்த பேரினத்தில் உள்ள இனங்கள் அனைத்தும் அதிவேக வளர்ச்சியின் பொழுது நீள் வடிவமும் மற்றும் அசையாத கட்டத்தில் கோள வடிவத்திலும் இருக்கும் கிராம் நிலையான உயிர்வளி உயிர்கள்.  
*அர்த்ரோபாக்ட்டேர்* குழுக்களுக்கு பச்சை கனிம மத்தியம் இருக்கும். நுண்ணுயிரியின் வெளி கலச்சுவர் உடைப்பின்பால் *கைநொடி பிரிவு* எனும் அசாதாரண செயலாலே இதற்கு இப்பெயர் இடப்பட்டது.
# அர்த்ரோபாக்ட்டேர்

## வெளியிணைப்புகள்

- Arthrobacter Genome Projects (from Genomes OnLine Database)  
- Comparative Analysis of Arthrobacter Genomes (at DOE's IMG system)
# வில்மா எஸ்பின்

**வில்மா எஸ்பின்** கியூபாவில் நல்ல வசதியான குடும்பத்தில் பிறந்தவர். அமெரிக்காவில் உள்ள மசாசுசெட்ஸ் பல்கலைக்கழகத்தில் என்ஜினியரிங் பட்டப்படிப்பு படித்தவர். பட்டப்படிப்பு முடித்து சொந்த மண்ணுக்குத் திரும்பிய பின் அவர் கண்ட காட்சி நெஞ்சைப் பிளந்தது.  
அமெரிக்க ஏகாதிபத்தியத்தின் கைக்கூலியாக ஆட்சி புரிந்து வந்த கொடுங்கோலன் பாடிஸ்டா மக்களை வாட்டி வதைத்து வந்தான். கியூபாவை பணத்திமிர் பிடித்த அமெரிக்கர்களின் கேளிக்கை பூமியாக மாற்றும் போக்கில் கியூப பெண்கள் விலங்குகளை விட கேவலமாக நடத்தப்பட்டனர். 1956ம் வருடம் இளம் வில்மா தனது 26வது வயதில் அவரது சொந்த ஊரான சான்டியாகோவில் பாடிஸ்டாவிற்கு எதிராக ஆயுதமேந்திய போராட்டத்தில் தன்னை இணைத்துக் கொண்டார்.  
ப்ராங்க் பயஸ் என்ற போராளியால் புரட்சிப்பாதைக்கு ஈர்க்கப்பட்டு அவரோடு இணைந்து ஓராண்டு காலம் புரட்சிப் பணியாற்றினார். கிழக்கு கியூபாவில் நகர்ப்புற புரட்சி இயக்கத்திற்குத் தலைமை தாங்கினார் வில்மா.  
1957ல் ப்ராங்க் அமெரிக்க ஆதரவு கூலிப் படையால் படுகொலை செய்யப்பட்டார். சியர்ரா மாஸ்ட்ரா மலைகளில் தலைமறைவு வாழ்க்கை வாழ்ந்து வந்த வில்மா சக போராளியான ரா(வு)ல் காஸ்ட்ரோவைக் காதலித்தார். ராவுல் கேஸ்ட்ரோ, பிடல் காஸ்ட்ரோவின் இளைய சகோதரரும், தற்போதைய கியூப ஜனாதிபதியுமாவார்.  
1959 ஏப்ரல் மாதம், கியூப புரட்சி வெற்றி பெற்று, பாடிஸ்டா நாட்டை விட்டு துரத்தப்பட்டு மூன்று மாதங்கள் கழித்து வில்மா-ரா(வு)ல் திருமணம் நடைபெற்றது. விடுதலை பெற்ற கியூபாவில் பெண்களை அணி திரட்டும் பணி அவருக்கு அளிக்கப்பட்டது. அந்தப் பெண்கள் அமைப்பு ஆல் போல் தழைத்து அருகுபோல் வேரோடி இன்று 36 லட்சம் பெண்களை உறுப்பினர்களாகக் கொண்ட பெரும் அமைப்பாக உருவெடுத்துள்ளது. கியூப பெண்கள் தொகையில் 85% பேர் அதன் உறுப்பினர்கள்,  
1965ல் துவக்கப்பட்ட கியூப கம்யூனிஸ்ட கட்சியின் ஸ்தாபக உறுப்பினராக இருந்த வில்மா அதன் உயர்மட்ட அமைப்பான பொலிட் பீரோ உறுப்பினராக உயர்ந்தார். கியூபாவின் முதல் பெண்மணியாக 45 வருடங்களுக்கும் மேலாக போற்றப்பட்டவர் வில்மா.  
சமீப காலமாக நோய்வாய்ப்பட்டிருந்த தோழர் வில்மா எஸ்பின் 2007 ஜூன் 18ம் தேதி மரணம் அடைந்தார். அரசு சார்பாக ஒருநாள் துக்கம் அனுஷ்டிக்கப்பட்டது. வில்மா மறைவினை அடுத்து பிடல் காஸ்ட்ரோ வெளியிட்ட இரங்கல் செய்தி உருக்கமானது.
# வில்மா எஸ்பின்

## வெளி இணைப்பு

- - சி.பி.கிருஷ்ணன்
# அரும்பாக்கம்

**அரும்பாக்கம்** இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது சென்னை மாநகராட்சியின் மேற்கில் அமைந்துள்ளது. அண்ணா நகர் மேற்கு, அமைந்தக்கரை, கோயம்பேடு, கோடம்பாக்கம் முதலிய பகுதிகள் அரும்பாக்கத்தின் அருகில் உள்ளன. அரும்பாக்கத்தைச் சென்னையின் மற்ற பகுதிகளுடன் பூவிருந்தவல்லி நெடுஞ்சாலை இணைக்கிறது. வரதராஜ பெருமாள் கோயில் (இது 500 ஆண்டுகளுக்கு முன்பு கட்டப்பட்டது) மற்றும் விநாயகர் கோயில், இப்பகுதிக்கு பெயர் பெற்றது. அருகம்பாக்கம் விருகம்பாக்கம் சட்டப்பேரவைத் தொகுதிக்கு உட்பட்டதாகும்.  
மிக சமீபத்தில் தமிழ்நாடு மாசுக் கட்டுப்பாடு வாரியம் (TNPCB) இங்கு அமைந்துள்ளது. கோயம்பேடு பேருந்து நிலையத்திற்கு எதிரே ஓர் அழகான பூங்காவும் உள்ளது. தமிழ்நாடு தேர்தல் ஆணையத்தின் தலைமையகம், கோயம்பேடு பேருந்து நிலையத்திற்கு எதிரே அரும்பாக்கத்தில் உள்ளது. இப்பகுதி நிலத்தடி நீரில் ஒப்பீட்டளவில் நிறைந்துள்ளது, உள்ளூர் மக்கள் இந்த பகுதி சுமார் 1960 வரை மாம்பழ சாகுபடி செய்யப்பட்ட பகுதி என்று கூறுகிறார்கள். இந்த பகுதி மத்திய சென்னை தொகுதியின் கீழ் வருகிறது.
# அரும்பாக்கம்

## அமைவிடம்

சென்னை மத்திய தொடருந்து நிலையத்திலிருந்து 9 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 7 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 14 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 2 கிலோமீட்டர் தொலைவிலும், அரும்பாக்கம் அமைந்துள்ளது.
# அரும்பாக்கம்

## மருத்துவமனைகள்

- ஸ்மைல் சோன் பல் மருத்துவமனை
- சிவா மெடிக்கல், வள்ளுவர் சிலை
- பிரகாஷ் பல் மையம்
- கவிதா நியூரோ கிளினிக்
- ஸ்பீட் மருத்துவ மையம் மற்றும் மருத்துவமனைகள்
- இந்திய மருத்துவமனை
- அப்பாசுவாமி மருத்துவமனை
# அரும்பாக்கம்

## கல்வி நிலையங்கள்

### பள்ளிகள்

- எம்.எம்.டி.ஏ, அரசு மேல்நிலைப்பள்ளி
- கோலப் பெருமாள் செட்டி வைஷ்ணவ் மூத்த மேல்நிலைப் பள்ளி (சி.பி.எஸ்.இ)
- நாராயண இ-டெக்னோ பள்ளி (சி.பி.எஸ்.இ)
- சிறீமதி மகாராணிபாய் ஜமுனாதாஸ் வைஷ்ணவ் மேல்நிலைப்பள்ளி
- நேசனல் ஸ்டார் மெட்ரிகுலேசன் மேல்நிலைப்பள்ளி
- அம்பாள் மெட்ரிக் பள்ளி
- டேனியல் தாமஸ் மெட்ரிக் மேல்நிலைப்பள்ளி
- முகமது சதக் மெட்ரிகுலேசன் மேல்நிலைப்பள்ளி.
# அரும்பாக்கம்

## கல்வி நிலையங்கள்

### கல்லூரிகள்

- டி. ஜி. வைஷ்ணவக் கல்லூரி
# அரும்பாக்கம்

## வழிபாட்டுத் தலங்கள்

### கோயில்கள்

- பாஞ்சாலி அம்மன் கோயில்
- சத்திய வரதராஜ பெருமாள் கோயில்
- ஸ்ரீ ஆதி பராசக்தி அம்மன் கோயில்
- ஸ்ரீ வேதபுரீஸ்வர சிவன் கோயில்
- ஸ்ரீ சுந்தர விநாயகர் கோயில்
- ஸ்ரீ பாலா விநாயகர் கோயில்
- ஸ்ரீ உத்தாஞ்சியம்மன் கோயில்
- ஸ்ரீ முத்து மாரியம்மன் கோயில்
- நாகாத்தம்மாள் கோயில்
- சாந்த பெருமாள் கோயில்
- ஸ்ரீ தேவி ஏலங்காளியம்மன் கோயில்
# அரும்பாக்கம்

## வழிபாட்டுத் தலங்கள்

### தேவாலயங்கள்

- ஆசீர்வாத வழிபாட்டு மையம் - (வசந்தி எலும்பியல் மருத்துவமனை மற்றும் எம்.ஆர் மருத்துவமனைக்கு பின்னால்)
- இசிஐ தேவாலயம்
# அரும்பாக்கம்

## வழிபாட்டுத் தலங்கள்

### மசூதிகள்

- பி.எச் சாலையில், மாசு கட்டுப்பாட்டு வாரியத்திற்கு எதிரே
- பீட்டர் ராஜா சாலை, அண்ணா வளைவிற்கு எதிரே
- எம்.ஜி.ஆர் சாலை., எம். எம். டி. ஏ. காலனி
# அரும்பாக்கம்

## கட்டிடக்கலை இடங்கள்

- அண்ணா வளைவு (தமிழ்நாட்டில் எம். ஜி. ஆர் . ஆட்சிக் காலத்தில், அவரது வழிகாட்டியான சி. என். அண்ணாதுரை நினைவாகக் கட்டப்பட்டது)
- அண்ணா வளைவு மேம்பாலம்
# அரும்பாக்கம்

## குடியிருப்பு காலனிகள்

- எஸ்பிஐ அதிகாரிகள் காலனி
- எஸ்பிஐ பணியாளர்கள் காலனி
- ஜெய் நகர்
- மாங்கலி நகர்
- எம். எம் .டி. ஏ காலனி
# அண்ணா நகர் மேற்கு விரிவு

**அண்ணா நகர் மேற்கு விரிவு** என்பது சென்னை மாநகராட்சியின் ஒரு பகுதி ஆகும்.
# அண்ணா நகர் மேற்கு விரிவு

## அமைவிடம்

இது சென்னை மத்திய இரயில் நிலையத்திற்கு 10 கிலோமீட்டர் தொலைவிலும், சென்னை பன்னாட்டு விமான நிலையத்திற்கு 12 கிலோமீட்டர் தொலைவிலும் மற்றும் சென்னை புறநகர் பேருந்து நிலையத்திற்கு 2 கிலோமீட்டர் தொலைவிலும் அமைந்துள்ளது. பாடி, கொரட்டூர், அண்ணா நகர் மேற்கு, முகப்பேர், நொளம்பூர், அயனம்பாக்கம், அத்திப்பட்டு மற்றும் கோயம்பேடு போன்ற பகுதிகள் அண்ணா நகர் மேற்கு விரிவை சுற்றி அமைந்துள்ளன.
# அண்ணா நகர் மேற்கு விரிவு

## நெடுஞ்சாலைகள்

அண்ணா நகர் மேற்கு விரிவிற்கு சென்னை-திருவள்ளூர் நெடுஞ்சாலை 1 கிலோமீட்டர் தொலைவில் அமைந்துள்ளது. இந்த நெடுஞ்சாலையை கடக்கும் இடத்தில் பாடி சந்திப்பில் வட்ட வடிவ மேம்பாலம் ஒன்று அமைக்கப்பட்டுள்ளது. அண்ணா நகர் மேற்கு விரிவுடன் உள்வட்ட சாலை செல்கிறது.
# அண்ணா நகர் மேற்கு விரிவு

## அஞ்சல் குறியீட்டு எண்

அண்ணா நகர் மேற்கு விரிவின் அஞ்சல் குறியீட்டு எண் 600101 ஆகும்.
# அண்ணா நகர் மேற்கு விரிவு

## பாடசாலைகள்

அண்ணா நகர் மேற்கு பகுதியில் காணப்படும் பாடசாலைகளில் சில:  
- எஸ்.பி.ஓ.ஏ ஜூனியர் பள்ளி
- எஸ்.பி.ஓ.ஏ மெட்ரிக் பள்ளி
- லியோ மெட்ரிக் பள்ளி
# அண்ணா நகர் மேற்கு விரிவு

## மருத்துவமனைகள்

அண்ணா நகர் மேற்கு விரிவு பகுதியில் காணப்படும் மருத்துவமனைகளில் சில:
- வீ கேர் மருத்துவமனை
# அம்பா ஸ்கைவாக் பேரங்காடி

**அம்பா ஸ்கைவாக் பேரங்காடி** (*Ampa Skywalk*) சென்னையில் உள்ள பேரங்காடிகளில் ஒன்றாகும். இது சென்னை மாநகராட்சியின் மையத்தில் அமைந்துள்ளது. அம்பா பேரங்காடியின் உள்ளே 80 அடி உயரத்தில் தொங்குவதைப்போலே ஒரு அமைப்பு கட்டப்பட்டதாலேயே ஆங்கிலத்தில் "SKYWALK" என்று பெயர் சூட்டப்பட்டது.
# அம்பா ஸ்கைவாக் பேரங்காடி

## வசதிகள்

- ஸ்டார் பஜார்
- பி.வி.ஆர் பல்திரை அரங்கம்
- கடைகள்
- உணவகங்கள்
# அம்பா ஸ்கைவாக் பேரங்காடி

## இதனையும் பார்க்க

- சென்னை சிட்டி சென்டர் பேரங்காடி
- எக்ஸ்பிரஸ் அவென்யூ
- ஸ்பென்சர் பிளாசா
# அம்பா ஸ்கைவாக் பேரங்காடி

## வெளியிணைப்பு

- அதிகாரப்பூர்வ இணையத்தளம்
# தலைப்பிரட்டை

தலைப்பிரட்டை பருவம் ]]
தலைப்பிரட்டை அல்லது வாற்பேய் (*இலங்கை*) (Tadpole) என்பது ஈரூடகவாழ்விகளான தவளைகளின் குடம்பி(Larva) நிலையாகும். இது நீரில் மட்டுமே வாழக் கூடிய நிலையாகும். இந்நிலையில் இது பார்க்க மீன் குஞ்சு போல இருக்கும். கால்கள் ஏதும் இருக்காது. சுவாசம் செவுள்கள் மூலம் மட்டும் நடைபெறும். மெல்ல மெல்ல கால்கள் வளரத் தொடங்கும் போது நுரையீரலும் உருவாக இருவாழ்வி நிலையை எட்டும்.
# நினைவிழத்தல்

**நினைவிழத்தல்**  
தட்டினால் கிள்ளினால் அல்லது கூப்பிட்டாலும் விழிக்க முடியாத நிலை. கார்ட்டெக்ஸ் இயக்கங்கள் குறைவதால் மூளையின் சகல பகுதிகளையும் ஒருங்கிணைக்கும் மையமாகிய தலாமஸில் செயல் குறைதல்.  
மயக்க மருந்துகள் இரண்டு வழிகளில் புகட்டப்படுகின்றன. சுவாசம் வழியாக (Isoflurane) புகட்டுவது ஒரு வழி, மற்றது இரத்தம் வழியாக (Propofol) வழங்குவது. இரண்டும் தற்காலிக கோமாநிலையையே (Pharmacological coma)வழங்குகின்றன. மருந்து தண்டுவடத்தில் செயல்படும்போது கைகால் அசைவு முடக்கமடைகிறது. சுயநினைவு இழப்பு எப்படி ஏற்படுகின்றது என்பது இன்னமும் தெளிவாகத் தெரியவில்லை. சுயநினைவு எதனால் ஏற்படுகின்றது என்பதே நமக்கு முதலில் தெரியாததால் இதைக் கண்டுபிடிப்பது அத்தனை சுலபமில்லை.
# விழிப்புநிலை தடுமாறுதல்

**விழிப்புநிலை தடுமாறுதல்** (sedation) என்பது தன்னுணர்வு நிலையிலிருந்து வேறுபடும், விழித்தெழ முடியாத அரைத் தூக்கநிலை அல்லது விழிப்புநிலை தடுமாறுதல், கை கால் அசைவுகள் மந்தமாகிப் போதல், வாய்குழறுதல், எழுந்திருக்க முடியாமல் கிடத்தல், மூளையில் கார்ட்டெக்ஸின் செயல்பாடுகள் முடங்குதல் போன்ற நிலைகளைக் குறிக்கும்.  
இந்நிலையில் தூக்கம், நினைவு இழப்பு (Unconsciousness), உடல் கட்டுநிலை (Immobility) மற்றும் வலி உணர்வு/வலி இழப்பு (analgia) ஆகிய விளைவுள் ஏற்படும். இந்நிலையை ஏற்படுத்தும் மருந்துகள் கலந்ததுதான் மயக்க மருந்து (anaesthesia) எனப்படுகின்றது. அறுவைச் சிகிச்சையின்போது வலி தெரியாமல் இருப்பதும், நடந்தது எதுவும் பிற்பாடு நினைவுக்கு வராமல் போவதும்கூட அந்த மருந்துகளின் செயலால்தான். ஒவ்வொரு மருந்தும் குறிப்பிட்ட நரம்புத் தொகுப்பு (குடும்பங்கள்) களை இடைமறிக்கின்றன. தெளிவாகவும், துல்லியமாகவும் அவற்றின் செய்முறை தெரிந்துவிட்டால் அவை ஏன், எப்படி பக்கவிளைவுகளுக்குக் காரணமாகின்றன என்பது புரியும். பக்கவிளைவுகள் ஏற்படுத்தாத வகையில் மருந்துகளை வடிவமைக்க முடியலாம்.  
மயக்க மருந்து கொடுக்கும்போது மருத்துவரோ, மருத்துவ உதவியாளரோ அருகில் இருப்பது அவசியம். எதிர்பாராத பக்கவிளைவுகள் ஏற்பட்டால் உடனடியாக நோயாளரைக் கவனிக்க அவர்களில் யாராவது ஒருவர் உடனிருத்தல் அவசியமாகும். முனைப்புக் கவனிப்புப் பிரிவில் (intensive care unit) தூக்க/மயக்க மருந்தின் பயன்பாடு அதிகம்.
# உடல் கட்டுநிலை

**உடல் கட்டுநிலை** (position) உடல் மரக்கட்டையாதல்,என்ன செய்தாலும் உடலை அசைக்க முடியாது கிடத்தல். தண்டுவடம், செரபெல்லம் ஆகிய இரண்டிலும் செயல்குறைதல். இது தற்காலிக பராலிஸிஸ் போன்றது.  
செடேசன் (Sedation) எனப்படும் தூக்கம், நினைவு இழப்பு (Unconsciounes), உடல் கட்டுநிலை (Immobility) மற்றும் வலி உணர்வு இழப்பு (analgia)ஆகிய விளைவுகளை ஏற்படுத்தும் மருந்துகள் கலந்ததுதான் மயக்க மருந்து. ஆபரேசனின்போது நடந்தது எதுவும் பிற்பாடு நினைவுக்கு வராமல் போவதும்கூட அந்த மருந்துகளின் செயலால்தான். ஒவ்வொரு மருந்தும் குறிப்பிட்ட நரம்புத் தொகுப்பு(குடும்பங்கள்)களை இடைமறிக்கின்றன. தெளிவாகவும், துல்லியமாகவும் அவற்றின் செய்முறை தெரிந்துவிட்டால் அவை ஏன்,எப்படி பக்கவிளைவுகளுக்குக் காரணமாகின்றன என்பது புரியும். பக்கவிளைவுகள் ஏற்படுத்தாத வகையில் மருந்துகளை வடிவமைக்க முடியலாம்.  
கதிரியக்கவியலில், இந்த வார்த்தையானது நோயாளி படுத்துக்கொண்டிருப்பதைக் குறிக்கிறது, ஊடுக் கதிர் எடுக்கும்போது கிடைமட்டமாக படுக்க வைக்கப்படுகின்றனர்.
# காமா அமினோ புயூட்டைரிக் காடி

**காமா அமினோ புயூட்டைரிக் காடி** (Gama amino butyric acid- GABA) என்பது நரம்பணுக்களுக்கிடையே (நரம்பு உயிரணுக்களுக்கிடையே) செயல்படும் நரம்புக்கடத்திப் பொருள். நரம்புக்கடத்திகளின் வேலை நரம்புக் கம்பிகளின் வழியே மின் துடிப்பு கடப்பதற்கு உறுதுணையாக இருப்பது, பலவித நரம்புக்கடத்திகள் மூளையில் வெவ்வேறு வகை நரம்புப் பாதைகளில் மின்துடிப்புகளைக் கடத்த உதவுகின்றன. நினைவு, உணர்வு, பேச்சு, பார்வை ஆகிய ஒவ்வொன்றும் தனித்தனி நரம்புக்கடத்திகளின் உதவியால் நிகழ்கின்றன. சில நரம்புக்கடத்திகள் வித்தியாசமானவை. அவை மயக்க மருந்துகளால் உயிரணு (செல்) மின்துடிப்பை இழந்துவிடும். பட்டாசுத் திரியில் ஈரம் சேர்ந்துவிட்டால் திரி தீயைக் கடத்த முடியாமல் போகிறதல்லவா அதுபோல. கணினி உதவியுடன் மருந்துகளை வடிவமைக்கும் நுட்பம் இப்போது வளர்ந்து கொண்டு வருவதால் வெகு விரைவிலேயே பக்கவிளைவில்லாத மருந்துகள் உருவாக்கப்படலாம்.
# நவோடோ கான்

**நவோடோ கான்** (10 அக்டோபர் 1946) சப்பானின் அடுத்த பிரதமராக நியமிக்கப்பட்டுள்ளவர். இவருக்கு முன்னர் பிரதமராகவிருந்த யூகியோ அடயாமா மக்கள் விருப்பத்தை இழந்ததால், பதவி விலகியவுடன் (சூன் 2010) அவர் உள்ள அதே சப்பான் குடியரசுக் கட்சியின் உறுப்பினரும் சப்பானின் நிதியமைச்சருமாக இருந்த நவோடோ கானை அவரது கட்சியும் சப்பானின் நாடாளுமன்ற அமைப்பான கோக்காயும் ஒருங்கிணைந்து பிரதமராக நியமிப்பதற்குத் தேர்ந்தெடுத்துள்ளன.
# பிரான்செசுகா இசுகியவோனி

**பிரான்செசுகா இசுகியவோனி** (*Francesca Schiavone*, பிரான்ச்செஸ்கா ஸ்கியவோனி; பிறப்பு: ஜூன் 23, 1980) இத்தாலிய டென்னிஸ் வீராங்கனை. 2010 ஆம் ஆண்டு பிரெஞ்சு ஓப்பன் இறுதிப் போட்டியில் ஆஸ்திரேலிய வீராங்கனையை வென்று கிராண்டு சிலாம் போட்டியில் வெற்றி பெற்ற முதலாவது இத்தாலியப் பெண் என்ற பெருமையைப் பெற்றார்.2011ஆம் ஆண்டு பிரெஞ்சு ஓப்பன் இறுதியாட்டத்தில் லீ நாவிடம் தோற்று இரண்டாமிடம் பெற்றார்.
# எஸ். முத்துமீரான்

**எஸ். முத்துமீரான்** (3 மே 1941 – 4 சூலை 2024) இலங்கையின் எழுத்தாளரும், கவிஞரும், நாட்டாரியல் ஆய்வாளரும், வழக்கறிஞரும் ஆவார். கவிதை, சிறுகதை, நாடகம், கட்டுரை என்று இலக்கியத்தின் சகல துறைகளிலும் எழுதியவர். இலங்கை வானொலியில் தடாகங்கள் என்ற நிகழ்ச்சியை நடத்தி வந்தார்.
# எஸ். முத்துமீரான்

## எழுதிய நூல்கள்

- கிழக்கிலங்கை முஸ்லிம்களின் கிராமியக் கவியமுதம்
- கிழக்கிலங்கை முஸ்லிம்களின் நாட்டார் பாடல்கள்
- இலங்கை கிராமத்து முஸ்லிம்களின் பழமொழிகள்
- இலங்கை கிராமத்து முஸ்லிம்களின் தாலாட்டுப் பாடல்கள்
- இலங்கை கிராமத்து முஸ்லிம்களின் வாய் மொழிக் கதைகள்
- கிழக்கிலங்கை கிராமத்து முஸ்லிம்களின் பூர்வீகமும் – வாழ்வும் வாழ்வாதாரங்களும்
ஆகிய ஆறு நாட்டார் இலக்கிய நூல்களை வெளியிட்டுள்ளார்.  
இவற்றுடன் மூன்று சிறுகதைத் தொகுதிகளையும், மூன்று கவிதைத் தொகுதிகளையும், இரண்டு உருவகக்கதைத் தொகுதிகளையும், ஒரு நாடகத் தொகுதியையும் வெளியிட்டுள்ளார்.
# எஸ். முத்துமீரான்

## விருதுகள்

- இலக்கிய வேந்தன் - கலாச்சார அமைச்சு 2002
- சாகித்திய பரிசு – வ.கி.கலாச்சார அமைச்சு 1994
# விக்கிப்பீடியா:உங்களுக்குத் தெரியுமா/சூன் 7, 2010

- **கிரெசுக்கோகிராப்** (crescograph) என்ற கருவி தாவரங்களின் வளர்ச்சியை அளக்க உதவுகிறது; இதைக் கண்டுபிடித்தவர் **சகதீசு சந்திர போசு** (படம்).
- “ஒளியிழையியலின் தந்தை” என்று பொதுவாக அழைக்கப்படுபவர் நாரிந்தர் கப்பானி.  
- யூ எசு பி எனப்படும் பல்தொடர் இணைப்பியைக் கண்டுபிடித்தவர் இன்டெல் நிறுவனத்தின் **அஜய் பட்**.
# இலந்தை

**இலந்தை** (*Ziziphus jujuba*) என்பது மூவடுக்கிதழிகளைச் சேர்ந்த, முட்கள் உள்ள குறுமரம் ஆகும். இதன் தாயகம் இந்தியாவிலுள்ள தமிழ் நாடு அல்லது சீனா எனக் கருதப்படுகிறது. வெப்பம் அதிகமுள்ள இடங்களில், இத்தாவரம் நன்கு வளரும் தன்மை கொண்டது. இந்த மரம் 9 மீட்டர் உயரம் வரை கூட வளரும் இயல்புடையது ஆகும். இதன் பழங்கள் செம்பழுப்பு நிறத்தில் சற்று பெரிய கொட்டைகளை உடையதாகவும், இனிப்பும், புளிப்பும் கலந்தச் சுவை கொண்டதாயும், சிறு உருண்டைவடிவத்தில் இருக்கும்...இம்மரத்தின் பழங்கள் உண்ணக்கூடியவையே...மேலும் இம்மரத்தின் வேர், பட்டை மற்றும் கொழுந்து இலைகள் மருத்துவப் பொருட்களாகப் பயன்படுகிறது.இந்தியா எங்கும் அதிகம் பரவிக் காணப்படும். இதில் இருவகையுண்டு. ஒன்று காட்டு இலந்தை. மற்றொன்று நாட்டு இலந்தை எனவும் அழைக்கப்டுகின்றன. சீமை இலந்தை நாட்டு இலந்தையின் ஒரு பிரிவாகும். இதன் மருத்துவப் பயன்கள் அனைத்தும் ஒன்றே ஆகும்.
# இலந்தை

## பலன்கள்

100 கிராம் இலந்தையில் கிடைக்கும் கலோரி 74% மாவுப் பொருள் 17 %, புரதம் 0.8 % மற்றும் தாது உப்புகள், இரும்புசத்தும், தாதுஉப்புக்களான கால்சியம், பாஸ்பரஸ், இரும்புச்சத்து ஆகியவை உள்ளன. இலந்தைப்பழம் நினைவாற்றலை அதிகரிக்கும் குணம் உடையதாகவும், ஆண், பெண் என இருபாலரின் இனப்பெருக்க மண்டலத்திற்கு ஊட்டம் அளிப்பதாகவும் நம்பப் படுகிறது.இலந்தைப் பழம் போல அதன் இலையிலும் அதிக மருத்துவப் பயன்பாடுகள் கிடைக்கின்றன. திருக்கீழ்வேளூர், திருநணா, திருஓமாம்புலியூர் முதலிய திருக்கோயில்களில் தலமரமாக இலந்தை விளங்குகிறது. இலந்தைமர வேர் அயர்ச்சியைப் போக்கி தீபாக்கினியை உண்டுபண்ணும். கொழுந்திலை சீழ் மூலம், இரத்தாதிசாரம், தேக எரிச்சல், வயிற்றுக் கடுப்பு, பித்தமேகம் ஆகிய பிணிகளைப் போக்க சித்த மருத்துவத்தில் பயனாகிறது.இப்பழத்தினை அதிகமாக எடுத்துக் கொள்ளும் போது, உடலின் சர்க்கரையின் அளவினை வேறுபாடு அடையச் செய்யும் தன்மையைப் பெற்றுள்ளது. எனவே, இப்பழங்களை அளவோடு உண்ண வேண்டும். குறிப்பாகக் கருத்தரித்த பெண்கள், இப்பழத்தினை மருத்துவர்களின் வழிகாட்டல் படி உண்ண வேண்டும்.
# இலந்தை

## பலன்கள்

### சித்தமருத்துவப் பயன்பாடு

கால் முதல் அரை ரூபாய் எடைவரை இலந்தைமரத்துப் பட்டையை தயிரில் அரைத்தோ அல்லது துளிர் இலைகளை நன்றாக அரைத்து நெல்லிக்காயளவு தயிரில் கலந்தோ கொடுத்தால் வயிற்றிலுண்டான கொதிப்படங்கி வயிற்றுக் கடுப்பு, இரத்தபேதி நீங்கும் எனவும், இவ்வாறு இரண்டு மூன்று முறை உண்பதற்குள்ளாகவே குணம் தெரியும் எனக்குறிப்பிடப்படுகிறது.  
இதன் பட்டையை நன்றாகத் தூள் செய்து தேங்காய் எண்ணெயுடன் குழைத்துச் சிரங்குகள், காயம்பட்ட விரணங்களின் மேல் தடவிக்கொண்டுவர ஆறும் எனக்குறிப்பிடப்படுகிறது.  
இலவம் பட்டையை பஞ்சுபோல் நசுக்கி அரை பலம் அளவு, ஒரு மட்கலயத்தில் போட்டு அரை படி தண்ணீர் விட்டு வீசம் படியளவுக்குச் சுண்டக்காய்ச்சி, வடிகட்டி வேளைக்கு ஓர் அவுன்சு வீதம் தினமும் மூன்று வேளைகள் கொடுத்துவந்தால், சுரத்தால் உண்டான அழற்சி போககும் எனக் கருதப்படுகிறது.  
கொழுந்து இலவம் இலையை நன்றாக அரைத்து எந்தவிதமான கட்டிகளுக்கும் மேல்வைத்துக் கட்டிக்கொண்டுவர அடங்குவதாகக் குறிப்புகள் உள்ளன.  
இரவில் தூக்கம் இன்மையால் அவதிப்படுபவர்கள், இலந்தைப்பழத் தேநீர் குடித்தால் பலன் கிட்டும் என நம்பப் படுகிறது.  
இலந்தை பழத்தில் உள்ள சபோனின், ஆல்காய்டுகள் குருதியில் உள்ள நச்சுப் பொருட்களை வெளியேற்றி சுத்தப் படுத்துகின்றன. இப்பழத்தில் உள்ள ஆன்டிஆக்ஸிஜென்ட்கள் உடலில் உள்ள கோளாறுகளையும், நோய்களை நீக்க உதவுவதாகவும், நிணநீர் மண்டலத்தின் மீதுள்ள அழுத்தத்தையும் குறைக்கின்றன.
# நவகண்டம்

, பெண்ணேஸ்வர மடம் ஊரில் தன் கழுத்தை அறுத்து நவகண்டம் கொடுக்கும் ஒரு வீரனின் நடுகல்]]
**நவகண்டம்** என்பது, தன்னுடைய உடலில் உள்ள ஒன்பது நாளங்களையோ, ஒன்பது உடல் பாகங்களையோ அறுத்துத் தன்னையே பலி கொடுத்துக் கொள்வதாகும். தமிழகத்தில் 11ம் நூற்றாண்டிலிருந்து 13ம் நூற்றாண்டு வரையான காலகட்டத்தில் இந்தப் பலி கொடுத்துக் கொள்ளும் முறை இருந்துள்ளது. பொதுவாகக் கொற்றவை எனும் பெண் தெய்வத்திற்குத் தன்னைப் பலியிட்டுக் கொண்டுள்ளனர். இந்த நவகண்டப் பலியைப் பற்றி கோயில்களின் கல்வெட்டுகள், சிலப்பதிகாரம், கலிங்கத்துப் பரணி, தக்கயாகப் பரணி போன்ற இலக்கியங்களில் கூறப்பட்டுள்ளன.  
சித்தர்கள் சிலர் 'நவகண்ட யோகம்' எனும் சித்தினைக் கடைப் பிடித்துள்ளனர். 'நவகண்ட யோகம்' என்பது தன்னுடைய உடல் பாகங்களை ஒன்பது துண்டுகளாக்கிக் கொண்டு சிவனை நினைத்து யோகம் செய்வதாகும்.  
இந்தச் சித்து முறையைச் செய்யும் போது அதனைக் கண்டவர்கள் பதறியுள்ளார்கள். அதன் பின்பு சித்தர்கள் முழு உருவோடு திரும்பி வந்த பிறகு அவரைச் சித்தர்களாக ஏற்று வழிபட்டார்கள் என்பதைப் பல்வேறு சித்தர்களின் வரலாறு தெரிவிக்கிறது.
# நவகண்டம்

## நவகண்டம் - சொல்லிலக்கணம்

உடலின் ஒன்பது பாகங்களைத் தானே அரிந்து கொற்றவைக்கு பலியிடுவது தான் நவகண்டம்.
# நவகண்டம்

## நவகண்டம் கொடுப்பதற்கான காரணங்கள்

இந்த மாதிரி நவகண்டம் கொடுப்பதற்குப் பல காரணங்கள் உண்டு:  
1. வலிமையான எதிரி நாட்டுடன் போர் புரிய நேரும் போது, வெல்வதற்கு வாய்ப்பே இல்லை என்ற தருணங்களில் தெய்வத்தின் அருள் நாடப்படுகிறது. துர்க்கைக்குப் பலி கொடுத்தால் தெய்வத்தின் அருள் கிட்டும் என்ற நம்பிக்கையில் நவகண்டம் கொடுக்கப்பட்டது.
1. சில சமயங்களில் உடல் நலம் சரியில்லாமல் படுத்த படுக்கையாகக் கிடக்கும் அரசன் உடல் நலம் திரும்ப அவன்மீது பாசமிக்கவர்களால் நவகண்டம் கொடுக்கப்பட்டது.
1. நோயினால் சாவை எதிர் நோக்கிக் காத்திருக்கும் ஒருவன், நோயினால் சாக விரும்பாமல் வீர சொர்க்கம் அடைய விரும்பி நவகண்டம் கொடுத்துக் கொள்வது.
1. குற்றவாளி ஒருவன் தான் செய்த குற்றத்தினால் மரண தண்டனைக்கு உள்ளாகும்போது, அவ்வாறு சாகாமல் அரசன் அனுமதியுடன் நவகண்டம் கொடுத்துக் கொண்டு வீர சொர்க்கம் அடைவது.
1. ஒருவன் போர்க் காயத்தினாலோ, நோயினாலோ சாகும் தறுவாயில் இருக்கையில், அவன் செய்து முடிக்க வேண்டிய கடமைகள் இருக்குமாயின், தனது இறப்பைத் தள்ளிப் போடுமாறு இறைவனிடம் வேண்டுவது. அப்படி நடக்கும் பட்சத்தில் அந்தக் கடமை நிறைவேறியதும் நவகண்டம் கொடுத்துக் கொள்வது.
1. ஒருவன் மிகப் பெரிய அவமானத்தைப் பெற நேர்ந்த காலை, அதன் பின் வாழ விரும்பாமல் சாகத் தீர்மானித்து, கோழை போல் சாக விரும்பாமல், வீரச்சாவை விரும்பி நவகண்டம் கொடுத்துக் கொள்வது.  
இப்பொழுது முக்கியமானவர்களுக்குப் பூனைப்படை பாதுகாப்பு இருப்பதைப் போல, அக்காலத்தில் சோழர்களுக்கு "வேளக்கார படைகள்" எனும் அமைப்பும் பாண்டியர்களுக்கு "தென்னவன் ஆபத்துதவிகள்" என்ற படைகளும் இருந்தன. இவர்கள், தங்கள் கவனக் குறைவினாலோ, தங்களை மீறியோ, அரசனின் உயிருக்கு ஆபத்து நேர்ந்து விட்டால், துர்க்கையின் சந்நிதியில் தங்களுடைய தலையைத் தங்கள் கையினாலேயே வெட்டிக் கொண்டு பலியாவதாகச் சபதம் எடுத்துக் கொண்டவர்கள்.  
ஆனால் பிற்காலங்களில் கோயில் கட்டுவதற்கும், தடைப்பட்ட தேரோட்டத்தை தொடர்ந்து நடத்தவும், பிற காரணங்களுக்காகவும் மேற்சாதிக்காரர்களால் கீழ்ச் சாதிக்காரர்கள் நவகண்டம் கொடுக்க கட்டாயப்படுத்தப் பட்டார்கள். இதில் கீழ்ச் சாதிப் பெண்களும், குழந்தைகளும் கூட ஈடுபடுத்தப்பட்டுள்ளனர்.
# நவகண்டம்

## தமிழகத்தில் நவகண்டம் கொடுக்கும் வழக்கம்

வேண்டுதல் காரணமாக தன்னைத் தானே பலி கொடுக்கும் வழக்கம் தமிழகத்தில் இருந்துள்ளது.
# நவகண்டம்

## தமிழகத்தில் நவகண்டம் கொடுக்கும் வழக்கம்

### தமிழகத்தில் நவகண்டச் சிற்பங்களின் இருப்பிடம்

தமிழகத்தில் காணப்படும் நவகண்டச் சிற்பங்கள் குறித்தான தகவல்கள் கீழே தரப்பட்டுள்ளன.  
- திருவாசி மாற்றுரைவரதீசுவரர் கோயிலின் பிரகாரத்தில் கன்னிமார் சிலைகளுக்கு அருகே நவகண்டச் சிற்பம் அமைக்கப்பட்டுள்ளது.
- கடலூர் மாவட்டம் பண்ருட்டியை அடுத்த அதி ராஜ மாங்கல்ய புரம்( திருவதிகை) அருகில் கெடில நதி தென்கரையில் இருளக்குப்பம் சாத்திப்பட்டு அருகில் நங்கை அம்மன் கோவில் கொற்றவை அம்மனுக்கு முண்டன் மகன் என்பவன் நவகண்டம் கொடுத்துக் கொண்டதற்கு சான்றாக நவகண்ட சிலையும் அதைச் சுற்றி கல்வெட்டுக் குறிப்புகளும் உள்ளது இது பதினோராம் நூற்றாண்டில் வடிக்கப்பட்ட சிலையாகும் இதை பண்ருட்டி தமிழரசன் மற்றும் தமிழ் ஆர்வலர் ஆசிரியர் வேல்முருகன் ஆகியோர் கண்டுபிடித்து ஆதாரத்துடன் செய்திகள் வெளியிட்டனர்.
- திருமுக்கூடலூர் அனலாடீசுவரர் கோயில் முன்பு நவகண்டச் சிற்பம் அமைந்துள்ளது. ஆனால் அதன் தலை வெட்டப்பட்டுள்ளது.
- கிருட்டிணகிரி மாவட்டம், பெண்ணேஸ்வர மடம் பெண்ணேஸ்வரர் கோயில் முன்பு பல நவகண்டச் சிற்பங்கள் அமைந்துள்ளன.
- மதுரையிலிருந்து இராமேசுவரம் செல்லும் வழியில் மதுரையிலிருந்து 18கி.மீ. தூரத்தில், வைகை ஆற்றின் வடகரையில் மடப்புரம் காளிகோயில் உள்ளது. தென்கரையில் திருப்பூவணம் (திருப்புவனம்) உள்ளது. இந்த ஊரில் "புதூர்" என்ற பகுதியில், நவகண்டம் கொடுக்கும் இளைஞனின் சிற்பம் ஒன்று உள்ளது.
- பழநி பெரிய நாயகியம்மன் கோயில் அருகே உள்ள விநாயகர் கோயிலில் நவகண்டச் சிலை உள்ளது.
# நவகண்டம்

## பரவலர் ஊடகங்களில் நவகண்டத்தின் சான்றுகள்

- ஆயிரத்தில் ஒருவன் (2010) என்ற தமிழ்த் திரைப்படத்தில் சோழனின் தஞ்சை நோக்கிய பயணம் இனிதே நிறைவேற முதியவர் ஒருவர் நவகண்டம் தருவது போன்ற காட்சி இடம் பெற்றுள்ளது.
- காவல் கோட்டம் புதினத்தை அடிப்படையாக வைத்து எடுக்கப்பட்ட அரவான் என்ற தமிழ்த்திரைப்படத்தில் கதைமுடிவில் நாயகன் தன்னைத் தானே கொடுவாளால் வெட்டிக் கொண்டு நவகண்டம் தரும் காட்சி அமைந்துள்ளது.
# சம்பளம்

**சம்பளம்** என்பது வேலை கொடுப்பவர் (முதலாளி) வேலை செய்பவர்களுக்கு (தொழிலாளி) காலமுறைபடிக் கொடுக்கும் ஊதியமே ஆகும். செய்த வேலைக்கு மாற்றாக நெல்லும் (சம்பாவும்) உப்பும் (அளத்தில் விளைவது) கொடுத்த வழக்கத்தினால்தான் சம்பளம் என்ற சொல் பிறந்தது என்பர். இது வேலைவாய்ப்பு ஒப்பந்தத்தில் முறைப்படி குறிப்பிடப்படலாம். இதற்கு முறையானது காலமுறையற்ற வகையில், மணிக் கணக்கிலோ அல்லது வேறு முறைகளிலோ கணக்கிடப்பட்டு ஊதியம் வழங்கும் முறைகளிலிருந்து முழுமையாக வேறுபடுகிறது.
# யூபிஎஸ் ஏஜி

## வரலாறு
2010 ஆம் ஆண்டின் முதல் காலாண்டில் வரிக்கு முந்தைய இலாபம், குறைந்தது சுவிஸ் ஃப்ராங்க் 2.5 பில்லியனாக இருக்கும் என எதிர்பார்ப்பதாக ஏப்ரல் 12, 2010 அன்று யூபிஎஸ் அறிவித்தது.  
ஏப்ரல் 29, 2010 அன்று யூபிஎஸ், தான் பிரேசிலியன் ப்ரோகரேஜ் லிங்க் இன்வெஸ்டிமென்டோசை $112 மில்லியனுக்கு வாங்கவிருப்பதாக அறிவித்தது, இந்த நடவடிக்கை காரணமாக இந்தப் பிராந்தியத்தில் வங்கி தன்னுடைய சொத்து வளம் மற்றும் சொத்திருப்பு நிர்வாக வர்த்தகத்தை மேம்படுத்திக்கொள்ள உதவக்கூடும்.  
மே 5, 2010 அன்று, யூபிஎஸ் ஏஜி தன்னுடைய முதல் காலாண்டு நிகர் இலாபத்தை 2.2 பில்லியன் சுவிஸ் ஃப்ராங்க்கள் ($2 பில்லியன்) என அறிவித்தது, இது அதனுடைய வணிகத் தொழிலின் திடமான செயல்பாட்டுத்தன்மை, குறைந்த கட்டணங்கள் மற்றும் குறைவான வாடிக்கையாளர் திரும்பப்பெறுதல் ஆகிய காரணங்களால் ஏற்பட்டது.
# யூபிஎஸ் ஏஜி

## நிர்வாகம்

### இயக்குநர்கள் குழு

நிறுவனத்தின் உத்தி, நிர்வாகம் மற்றும் அதன் செயல்பாட்டு மேலாண்மைகளின் நியமனம் மற்றும் மேற்பார்வைக்கு இறுதி பொறுப்புடன் இருக்கும் மிகவும் மூத்த கூட்டாண்மைக் குழுவாக இருப்பது இயக்குநர்கள் குழு. அதன் உறுப்பினர்கள் பின்வருமாறு :
- யூபிஎஸ் தலைவர்: காஸ்பர் வில்லிஜெர்
- தனி துணைத் தலைவர் : மைக்கெல் டிமேர்
- சால்லி பாட் (குழு மனிதவள இயக்குநர், பீபி plc)
- ரெய்னெர்-மார்க் ஃப்ரேய் (உருவாக்குனர் மற்றும் தலைவர், ஹாரிஸான்21)
- ப்ரூனோ கெஹ்ரிக் (துணை-தலைவர், ரோசே ஹோல்டிங் லிட்.,)
- ஆன் காட்பெஹெரி
- ஆக்செல் பி. லெஹ்மான் (குழு முக்கிய இடர்ப்பாட்டு அதிகாரி, சூரிச் ஃபைனான்சியல் சர்வீசஸ்)
- வுல்ஃப்கேங்க் மேய்ரூபெர் (செயற்குழுத் தலைவர் மற்றும் முக்கியச் செயலதிகாரி, லுஃப்தான்சா)
- ஹெல்முட் பங்கே
- வில்லியம் ஜி. பார்ரெட்
- டேவிட் சிட்வெல்  
பங்குதாரர்களின் ஏப்ரல் 23, 2008 ஆண்டுப் பொதுக் கூட்டத்தில் தலைவர் மார்செல் ஓஸ்பெல் மீண்டும் தேர்தலில் நிற்கவில்லை, பொது அறிவுரையாளராக இருந்த பீட்டர் குரெர் பதவியேற்றார். ஏப்ரல் 15, 2009 அன்று பீட்டர் குரெர்ரைத் தொடர்ந்தவர் காஸ்பர் வில்லிஜெர்.
# யூபிஎஸ் ஏஜி

## நிர்வாகம்

### குழாமின் செயல்பாட்டுக் குழு

குழாமின் செயல்பாட்டுக் குழுதான் நிறுவனத்தின் செயற்குழு அமைப்பாகும். அதன் உறுப்பினர்கள் பின்வருமாறு:  
- குழாமின் முதன்மைச் செயல் அதிகாரி : ஒஸ்வால்ட் க்ரூபெல்
- குழாமின் முதன்மை இயக்க அதிகாரி & முகவாண்மை மையத்தின் முக்கியச் செயல் அதிகாரி : டாக்டர் உல்ரிச் கோர்னர்
- குழாமின் முதன்மை நிதியாதார அதிகாரி : ஜான் க்ரையேன்
- குழாம் பொது அறிவுரையாளர் : டாக்டர் மார்கஸ் யூ. டைதெல்ம்
- குழாம் முதன்மை இடர்ப்பாட்டு அதிகாரி : பிலிப் லாஃப்ட்ஸ்
- தலைவர் மற்றும் முதன்மைச் செயல் அதிகாரி, உலகளாவிய சொத்திருப்புகள் மேலாண்மை : ஜான் ஏ. ஃப்ரேசெர்
- தலைவர் மற்றும் முதன்மைச் செயல் அதிகாரி, முதலீட்டு வங்கி : அலெக்ஸ் வில்மாட்-சிட்வெல் மற்றும் கார்ஸ்டென் கெங்கெடெர் (கூட்டு)
- தலைவர் மற்றும் முதன்மைச் செயல் அதிகாரி, சொத்துவள மேலாண்மை அமெரிக்காஸ்: இராபர்ட் ஜெ. மெக்கான்
- தலைவர் மற்றும் முதன்மைச் செயல் அதிகாரி, சொத்துவள மேலாண்மை & சுவிஸ் வங்கி : லூகாஸ் காஹ்வைலெர் மற்றும் ஜூர்க் ஸெல்ட்நெர் (கூட்டு)
- தலைவர் மற்றும் முதன்மைச் செயல் அதிகாரி,, யூபிஎஸ் குழாம் ஆசியா பசிபிக் : சி-வன்-யூன்
- தலைவர் மற்றும் முதன்மைச் செயல் அதிகாரி, யூபிஎஸ் குழு EMEA : அலெக்ஸ் வில்மோட் சிட்வெல்
- தலைவர் மற்றும் முதன்மைச் செயல் அதிகாரி, யூபிஎஸ் குழாம் அமெரிக்காஸ், தலைவர், முதலீட்டு வங்கி : இராபர்ட் வுல்ஃப்
- தலைவர் மற்றும் முதன்மைச் செயல் அதிகாரி, யூபிஎஸ் குழாம் சுவிட்சர்லாந்து : லுகாஸ் காஹ்வைலெர்  
பிப்ரவரி 26, 2009 அன்று மார்செல் ரோஹனெர் விலகினார் அவருடைய இடத்தில் ஓஸ்வால்ட் க்ரூபெல் பொறுப்பேற்றார். ஏப்ரல் 1, 2009 அன்று ஓஸ்வால்ட் க்ரூபெல், உல்ரிச் கோர்னெரை, புதிதாக உருவாக்கப்பட்ட முதன்மை இயக்க அதிகாரி (COO) மற்றும் கூட்டாண்மை மையத்தின் முதன்மைச் செயல் அதிகாரியாக நியமித்தார். நிர்வாகச் செலவுகளைக் குறைப்பதும் இலாபங்களைப் பெருக்குவதும் தான் கோர்னெரின் பணியாக இருந்தது.
# யூபிஎஸ் ஏஜி

## போட்டியாளர்கள்

கிரெடிட் சியூஸ்ஸெ, டியூட்ச் பேங்க், மோர்கன் ஸ்டான்லீ, ஜெபி மோர்கன், ஹெச்எஸ்பிசி, பார்கிளேய்ஸ், சான்டாண்டெர், சிடிகுரூப், கோல்ட்மான் சாச்ஸ், மெர்ரில் லைன்ச் / பாங்க் ஆஃப் அமெரிக்கா, ஸூர்செர் கன்டோனல்பாங்க், ராய்ஃபெய்சென், போஸ்ட் ஃபைனான்ஸ், மைக்ரோஸ் பேங்க் மற்றும் கன்டோனல்பாங்க், பிரின்ஸ்ரிட்ஜ்
# யூபிஎஸ் ஏஜி

## வேலைஇடம்

### மாறுபாட்டு நிலை

அமெரிக்காவில் இருக்கும் வேலைசெய்யும் தாய்மார்களுக்கான மிகச் சிறந்த 100 நிறுவனங்களில் ஒன்றாக 2006 ஆம் ஆண்டில் தொடர்ந்து நான்கு வருடங்களாக யூபிஎஸ் குறிப்பிடப்பட்டது, இது அமெரிக்காவை அடிப்படையாகக் கொண்ட *வர்கிங் மதர்* பத்திரிக்கையால் குறிப்பிடப்பட்டது. அது ஸ்டோன்வெல் டைவர்சிடி சாம்பியன்ஸ் திட்டத்தின் உறுப்பினராக இருக்கிறது அதில் தன்பால் இச்சைகொண்டவர்கள், இன சிறுபான்மையினர் மற்றும் பெண்கள் வலைத்தொகுப்பு குழுக்களும் இருக்கின்றன. யூபிஎஸ், பிஸினஸ் வீக்கின் * தி பெஸ்ட் பிளேசஸ் டு லான்ச் எ கேரீர் 2008* இல் சேர்க்கப்பட்டிருந்தது மேலும் அதில் பட்டியலிடப்பட்டிருந்த ஒட்டுமொத்த 119 நிறுவனங்களில் இது 96 வது இடத்தில் இருந்தது.
# யூபிஎஸ் ஏஜி

## ஸ்பான்சர்ஷிப் ஒப்பந்தங்கள்

### உலகளாவிய ஸ்பான்சர்ஷிப்கள்

- யூபிஎஸ் ஜப்பான் கோல்ஃப் டூர் சாம்பியன்ஷிப்
- யூபிஎஸ் ஹாங் காங் ஓபன்
- ஃபால்டோ சீரீஸ் ஏஷியா
- அர்னால்ட் பாமெர் இன்விடேஷனல்
- தி பிளேயர்ஸ் சாம்பியன்ஷிப்
- யூபிஎஸ் அண்ட் கிளாசிகல் மியூசிக்
- தி யூபிஎஸ் ஆர்ட் கலெக்ஷன் (ஆர்ட் பேசெல், ஆர்ட் பேசெல் மியாமி பீச், டாடெ மாடர்ன் கலெக்ஷன், தி யூபிஎஸ் ஆர்ட் கேலரி)
- சிஒய் ட்வாம்ப்ளை எக்ஸிபிஷன்
# யூபிஎஸ் ஏஜி

## ஸ்பான்சர்ஷிப் ஒப்பந்தங்கள்

### சுவிட்சர்லாந்தில் ஸ்பான்சர்ஷிப்கள்

- ஸ்பெங்க்லெர் கப் டேவோஸ்
- முர்டென் டு ஃப்ரிபோர்க்: கம்மொமெரேடிவ் ரேஸ்
- அத்லெடிஸ்ஸிமா
- ஏவிஓ செஷ்ஷன் பேசெல்
- ஸுரிச் ஒபேரா ஹவுஸ் & ஸுரிச் பேலட்
- ஓபன் ஏர் சினிமா
# யூபிஎஸ் ஏஜி

## ஆவணக் காப்பக செய்திகள்

### WW2 ஆவணக் காப்பகம்

- 1997 ஆம் ஆண்டு ஜனவரியில், யூனியன் பாங்க் ஆஃப் சுவிட்சர்லாந்த் (இன்றைய யூபிஎஸ்சின் முந்தைய வங்கி) இரவு காவலரான கிறிஸ்டோபர் மீய்லி, ஜெர்மனிய நாஸியுடன் விரிவான வாணிகத் தொடர்பு கொண்டிருந்த ஒரு துணை நிறுவனத்தால் தொகுக்கப்பட்ட ஆவணக் காப்பகங்களை ஊழியர்கள் சிறு துண்டுகளாகக் கிழித்துக் கொண்டிருப்பதைப் பார்த்தார், இது அத்தகைய ஆவணங்களைப் பாதுகாக்கும் ஒரு சமீபத்திய சுவிஸ் சட்டத்தை (டிசம்பர் 13, 1996 அன்று ஏற்றுக்கொள்ளப்பட்டது) நேரடியாக மீறுவதாகும். யூபிஎஸ், தான் "ஒரு வருந்தத்தக்க தவறைச் செய்துவிட்டாதாக" ஒப்புக்கொண்டது, ஆனால் அழிக்கப்பட்ட அந்த ஆவணக் காப்பகங்கள் தீப்பேரிழப்புக்கு எந்தவிதத்திலும் தொடர்புடையது அல்ல என்று கூறிவந்தது. சமீபத்திய ஃபெடரல் ஆவண அழிப்பு ஆணையை மீறியிருக்கலாம் என்னும் அடிப்படையில் ஆவண காப்பாளருக்குக்கு எதிராகவும், சுவிட்சர்லாந்தில் சட்டவிரோதமான செயலாகக் கருதப்படும் வங்கி இரகசியங்களை மீறியிருக்கலாம் என்னும் அடிப்படையில் மீய்லிக்கு எதிராகவும் குற்ற நடவடிக்கைகள் மேற்கொள்ளப்பட்டது. 1997 ஆம் ஆண்டு செப்டம்பரில் இரு சட்ட நடவடிக்கைகளும் மாவட்ட நீதிபதியால் தள்ளுபடி செய்யப்பட்டது. குற்றம் தொடர்பான விசாரணையைத் தொடர்ந்து, யூபிஎஸ்சுக்கு பாதுகாப்புப் பணியை வழங்கிக்கொண்டிருந்த பாதுகாப்பு நிறுவனத்திலிருந்து மீய்லி வேலை நீக்கம் செய்யப்பட்டார்.
# யூபிஎஸ் ஏஜி

## ஆவணக் காப்பக செய்திகள்

### சுவிஸ்ஏர்

- 2001 ஆம் ஆண்டில், சுவிஸ்ஏரின் கடன் வழிமுறையை நீட்டிக்க மறுத்ததற்கு யூபிஎஸ் தான் பொறுப்பு என உருவகப்படுத்தப்பட்டது, இது அக்டோபர் 2, 2001 அன்று சுவிஸ்ஏரின் வானூர்திகளை நிறுத்தும் நிலைமைக்குக் கொண்டுசென்றது. சுவிஸ்ஏரின் கடன் வழிமுறையை நீட்டிக்கும் கோரிக்கையை வெளிவேடமாக தட்டிக்கழித்ததற்காக யூபிஎஸ் தலைவர் மார்செல் ஓபெல்லேவை பலரும் பழித்துக்கூறினர், வானூர்திகள் நிறுத்தப்பட்ட மறுநாள் பல்லாயிரக்கணக்கான ஆர்பாட்டக்காரர்கள் சுவிஸ்ஏர் தலைமையிடத்தின் எதிரில் ஊர்வலமாகச் சென்றனர். சுவிஸ்ஏர் நிர்வாகத்திடம் தங்கள் நிலைமை மிகவும் மோசமாக இருப்பதாகவும் மீண்டும் கட்டமைக்கப்படவேண்டிய கட்டாயம் தவிர்க்கமுடியாதது என தான் பலமுறை அறிவுறுத்தியதாக யூபிஎஸ் தலைவர் மார்செல் ஓபெல் கோரினார்.
# யூபிஎஸ் ஏஜி

## ஆவணக் காப்பக செய்திகள்

### கடனீடுகள்

- மார்ச் 20, 2003 அன்று, யூபிஎஸ் வாடிக்கையாளர் ஹெல்த்சௌத் மற்றும் அதன் நிறுவனர்/முதன்மைச் செயல் அதிகாரி ரிச்சர்ட் எம். ஸ்குரிஷி ஆகியோர் யு.எஸ். கடனீடுகள் மற்றும் பங்குச்சந்தை அமைப்பு (எஸ்ஈசி) ஆல் ஒரு கணக்கு அவதூறுக்காக குற்றம் சாட்டப்பட்டனர், இதில் நிறுவனத்தின் வருமானங்கள் $1.4 பில்லியனுக்குத் தவறாக பணவீக்கம் செய்யப்பட்டிருந்தது. 1996 ஆம் ஆண்டில், ஸ்குருஷி தன்னுடைய நிறுவனத்தின் மூத்த அதிகாரிகள் மற்றும் கணக்கர்களிடம், முதலீட்டாளர் எதிர்பார்ப்புகளை ஈடு செய்யவும் நிறுவனத்தின் பங்கு விலைகளைக் கட்டுபடுத்தி வைக்கவும் நிறுவனத்தின் வருமானங்களைத் தவறாகக் குறிப்பிடும்படி கேட்டுக்கொண்டார். யூபிஎஸ்சின் மூன்று மூத்த வங்கியாளர்கள், ஹோவர்ட் காபெக், பென்ஜமின் லோரெல்லோ மற்றும் வில்லியம் மெக்காஹன், அமெரிக்க சட்டமன்றத்துக்குரிய வழக்கு விசாரணைக்கு உட்பட்டனர், ஆனால் யாரும் எந்த தவறுக்காகவும் தண்டிக்கப்படவில்லை. மெக்காஹன், ஏப்ரல் 10, 2004 அன்று இந்த அவதூறு வழக்குக்குத் தொடர்பில்லாமல் "தனிப்பட்ட" காரணங்களுக்காக பதவியிலிருந்து விலகினார்.
- யுஎஸ் பரிந்துரைக்கு எதிராக கியூபா, லிபியா மற்றும் யுகோஸ்லோவியாவுக்கு டாலர்களை அனுப்பியதற்காக 2004 ஆம் ஆண்டில் யூபிஎஸ் $100 மில்லியனை அமெரிக்காவுக்கு அபராதமாகச் செலுத்தியது.
- பிப்ரவரி 26, 2007 அன்று *பிசினஸ்வீக்* கில் வெளியான ஒரு கட்டுரையில், குறைந்தது இரு அடையாளம் தெரியாத ஹெட்ஜ் ஃபண்ட் நிறுவனங்களுக்கு வேலை செய்த வணிகர்கள், பங்குகளின் மீது அண்மையில் ஏற்படவிருக்கும் மாற்றம் கொள்ளும் விலைகள் பற்றிய தகவல்களுக்கு ஒரு யூபிஎஸ் ஊழியருக்குப் பணம் கொடுத்து வருவது கண்டுபிடிக்கப்பட்டவுடன் நிறுவனம் விசாரணைக்கு உட்பட்டிருப்பதாகத் தெரிவித்தது. பின்னர் மார்ச் 1 அன்று இவ்வாறு அறிவிக்கப்பட்டது, நிறுவனத்தின் ஒப்புரவு ஆராய்ச்சி துறையைச் சார்ந்த ஒரு செயல் இயக்குநர் மற்றும் பல்வேறு நிறுவனங்களின் 13 தனிநபர்களுடன் $15 மில்லியனுக்கும் கூடுதலாக உள்ளுக்குள்ளான வணிக மோசடிக்காக குற்றம் சுமத்தப்பட்டனர்.
- பிப்ரவரி 23, 2008 அன்று ரியூடெர்ஸ்-ஆல் வெளியிடப்பட்ட ஒரு கட்டுரையில், யூபிஎஸ் மற்றும் கிரெடிட் சூயெஸ்ஸெ, க்ளாரிடென் லியூ மற்றும் ஏஐஜியின் பல ஊழியர்கள் பெடரெல் அதிகாரிகளால் விசாரிக்கப்பட்டு வருவதாக பிரேசில் நாட்டு அரசு வழக்கறிஞர் கரென் கான் தெரிவித்தார். 2007 ஆம் ஆண்டில், பணம் மாற்றுல், வரி எய்த்தல், மோசடி நிதிமனைகள் மற்றும் வங்கி உரிமம் இல்லாமல் இயக்குதல் போன்ற சட்டத்துக்குப் புறம்பான நடவடிக்கைகள் கண்டுபிடிக்கப்பட்டவுடன் யூபிஎஸ், கிரெடிட் சூயெஸ்ஸெ யூனிட் கிளாரிடான் மற்றும் ஏஐஜி தனியார் வங்கி ஊழியர்கள் உட்பட 20 நபர்களைக் காவலர்கள் கைது செய்தனர்.
- பெர்னார்ட் மடோஃப் ஹெட்ஜ் நிதிகளுக்கு யூபிஎஸ் வெளிப்பட்டதாக குற்றம் சாட்டப்பட்டுள்ளதன் காரணமாக முதலீட்டில் இழப்பு ஏற்பட்டதால், பிரெஞ்சு சொத்துவள நிர்வாகக் குழு ஒட்டோ எட் சீ ஜனவரி 14, 2009 அன்று லக்செம்பர்க் நீதிமன்றத்தில் யூபிஎஸ்சிடம் € 30 மில்லியன் இழப்பீடு கோரியதாக ஜனவரி 15, 2009 அன்று Swissinfo.ch வலைதளம் தெரிவித்தது.
- மடோஃப் காரணமாக இழப்புகளைக் கோரிய பிரெஞ்சு குடிமக்கள் மற்றும் நிறுவனங்களின் சார்பாக ஜனவரி 20, 2009 அன்று பிரெஞ்சு வழக்கறிஞர்கள் விசாரணையைத் தொடங்கினர். விசாரணையின் ஒரு அங்கமாக இருந்தது யூபிஎஸ்சால் அமைக்கப்பட்ட ஆல்பாலக்ஸ் நிதி பற்றிய விசாரணையாகும், இது, குறிப்பாக மடோஃபில் முதலீடு செய்யக்கூடிய இயலும் தன்மையைக் கேட்ட முதலீட்டாளர்களின் திட்டவட்ட கோரிக்கையின் பேரில் வங்கி லக்சம்பெர்க் ஆதார நிதியை அமைத்ததாக எதிர்த்துக் கூறியது, ஆனால் மடோஃப்போ எப்போதுமே யூபிஎஸ்சின் விரும்பத்தக்க முதலீடுகளின் பட்டியலில் இருந்ததில்லை.
# யூபிஎஸ் ஏஜி

## ஆவணக் காப்பக செய்திகள்

### 2007–2009
- ஐபி உடல்நலப்பராமரிப்பு குழுத் தலைவர் பென்ஜமின் 'பென்' லோரெல்லோ, எதிர்பாராதவிதமாக தன்னுடைய மூத்த நிர்வாக குழுவைச் சார்ந்த 35 உடன்பணியாளர்களுடன் போட்டியாளரான ஜெஃப்பெரிஸ் உடன் இணைந்துவிட்டதாக, ஜூன் 15, 2009 அன்று தெரிவிக்கப்பட்டது. ஜெஃப்பெரிஸ்ஸின் முன்னாள் கடும் விமர்சகரான லோரெலோ, அந்த மிதமான அளவுடைய யு.எஸ். முதலீட்டு வங்கியை "எந்தவித அடையாளத்தையும் கொண்டிராத" தொழில்துறையில் "தரம் தாழ்ந்த நிறுவனம்" என்று ஒருமுறை முத்திரை குத்தியிருந்தார், இப்போது முதலீட்டு பிரிவு கடந்த ஒராண்டு காலமாக எண்ணிக்கையற்ற நிதியாதார மற்றும் தனிப்பட்ட இழப்புகளைப் பொறுத்துக்கொண்டிருந்துவிட்டு யூபிஎஸ்சை விட்டு வெளியேறினார். ஜெஃப்பெரிஸ்சுக்கு எதிராக யூபிஎஸ் உடனடியாக ஒரு வழக்கைத் தொடர்ந்து, அந்த நிறுவனம் தங்களுடைய இலாபகரமான உடல்நலப் பராமரிப்பு குழுவைச் சார்ந்த லோரெல்லோ மற்றும் 35 இதர உறுப்பினர்களையும் சட்டத்துக்கு விரோதமாக ஆசைகாட்டி வேலைக்கு அமர்த்திக்கொண்டதாகக் கோரியது. அந்த வழக்கு இரு தரப்பினராலும் ஜூலை 14, 2009 அன்று தீர்த்துக்கொள்ளப்பட்டது.
# சிம்பியன் இயங்குதளம்

சிம்பியன் இயக்கமுறைமை என்பது நூலகங்கள், பயனர் இடைமுகம், பணிச்சட்டங்கள் (frameworks) மற்றும் பொதுவான கருவிகளின் குறிப்புதவி செயலாக்கங்கள் ஆகியவற்றை ஒருங்கிணைத்து மொபைல் சாதனங்கள் மற்றும் ஸ்மார்ட்போன்களுக்காக வடிவமைக்கபட்ட இயக்கமுறைமை (OS) ஆகும். ஆரம்பத்தில் இது சிம்பியன் லிமிட்டடு (Symbian Ltd.) மூலமாக உருவாக்கப்பட்டது. இது பீசியனின் (Psion)'s EPOC இயக்கமுறைமையின் தலைமுறையான இது தனிப்பட்ட முறையில் ARM மற்றும் x86 செயலிகளில் இயங்க கூடியது, எனினும் x86 செயலியில் வெளியிடப்படவில்லை.  
2008 ஆம் ஆண்டில் நோக்கியா மூலமாக முந்தைய சிம்பியன் சாப்ட்வேர் லிமிட்டடு கைப்பற்றப்பட்டு புதிய சார்பற்ற வருவாய் இல்லாத அமைப்பான சிம்பியன் பவுண்டேசன் தொடங்கப்பட்டது. சிம்பியன் இயங்குதளத்தை ஒரு இலவச ஆதாய உரிமையுடைய திறந்த மூலக மென்பொருளாக உருவாக்கும் நோக்குடன் இந்த பவுண்டேசனுடைய உரிமையாளர்களுக்கு **சிம்பியன் இயக்கமுறைமை** மற்றும் அதனுடன் ஒருங்கிணைந்த பயனர் இடைமுகங்களான S60, UIQ மற்றும் MOAP(S) ஆகியவை கொடுக்கப்பட்டன. 2009 ஆம் ஆண்டு சிம்பியன் பவுண்டேசன் அதிகாரப்பூர்வமாகத் தொடங்கப்பட்டதைத் தொடர்ந்து சிம்பியன் இயக்கமுறைமைக்கு அடுத்ததாக இந்த இயக்குதளம் வடிவமைக்கப்பட்டது. 2010 ஆம் ஆண்டு பிப்ரவரி மாதத்தில் சிம்பியன் இயங்குதளம் அதிகாரப்பூர்வமாக திறந்த மூலக் குறியீடாகக் கிடைத்தது.  
சிம்பியன் இயக்குமுறைமையில் இயங்கும் ஸ்மார்ட்போன் சாதனங்களின் விற்பனைகள் 46.9% ஆக இருந்தது. இதன் மூலம் உலகின் மிகவும் பிரபலமான மொபைல் இயக்கமுறைமையாக சிம்பியன் உருவாகியது.
# சிம்பியன் இயங்குதளம்

## வடிவமைப்பு

மற்ற இயக்கமுறைமைகளைப் போன்ற சிம்பியனிலும் முன்னுரிமைப் பல்பணிகள் (pre-emptive multitasking) மற்றும் நினைவகப் பாதுகாப்பு ஆகியவை இருந்தன (குறிப்பாக மேசைக் கணினிகளின் பயன்பாட்டிற்காக அவை உருவாக்கப்பட்டன). EPOC இன் பல்பணி அணுக்கம் VMS மூலமாக ஈர்க்கப்பட்ட இது ஒன்றாக நிகழாத சேவையகம்-சார்ந்த நிகழ்வுகளை சார்ந்தை உள்ளது.  
சிம்பியன் இயக்கமுறைமையானது மூன்று அமைப்புகள் வடிவமைப்புக் கோட்பாடுகளை மனதிற்கொண்டு உருவாக்கப்பட்டது:
- பயனர் தரவின் முழுமைப்பாடு மற்றும் பாதுகாப்பு போன்றவை முதன்மையாக உள்ளன,
- பயனர் நேரம் கண்டிப்பாக வீணாகக்கூடாது
- அனைத்து ஆதாரங்களும் நன்றாக இருக்க வேண்டும்.  
இந்தக் கோட்பாடுகளை சிறப்பான முறையின் தொடர்வதற்கு நுண்கருனியை (microkernel) சிம்பியன் பயன்படுத்துகிறது. இது கோரிக்கை-மற்றும்-மறுஅழைப்பு அணுக்கத்தை சேவைகளாகக் கொண்டிருக்கிறது. பயனர் இடைமுகத்திற்கும் பொறிக்கும் இடையில் உள்ள பிரிவாகத் தொடர்ந்து செயலாற்றுகிறது. இந்த இயக்கமுறைமை குறைவான-ஆற்றல் மின்கலம்-சார்ந்த சாதனங்கள் மற்றும் ROM-சார்ந்த அமைப்புகளுக்கு உகந்ததாக உள்ளது (எ.கா. பகிர்ந்தளிக்கப்பட்ட நூலகக் கோப்புகளில் XIP மற்றும் மறு-நுழைவு போன்றவை இடம்பெற்றுள்ளன). பயன்பாடுகள் மற்றும் இயக்கமுறைமை போன்றவை பொருள்-சார்ந்த வடிவமைப்பைப் (object-oriented design) பின்பற்றுகின்றன: மாடல்-வியூ-கன்ட்ரோலர் (MVC).  
பிந்தைய இயக்கமுறைமை மறுசெய்கைகள் இதற்கான சந்தைத் தேவைகளின் செறிவைக் குறையச் செய்தன. குறிப்பாக நிகழ்-நேரக்கருனி மற்றும் இயங்குதள பாதுகாப்பு உருமாதிரியின் 8 மற்றும் 9 வது பதிப்புகளின் அறிமுகம் இவற்றிற்கு காரணமாக அமைந்தன.  
வரையறுப்பிகள் (Descriptors) மற்றும் அடுக்கக அழிப்பு (Clean up stack) போன்ற சிம்பியன்-பிரேத்யேகமுடைய நிரலாக்க வழக்குகள் மூலமாக நிரூபிக்கப்படும் பாதுகாப்பான மூலங்களாக இவை வலிமையானவைகளாக உள்ளன. வட்டு அளவை மிச்சப்படுத்துவதற்கு இதேபோன்ற நுட்பங்களே பயன்படுத்தப்படுகின்றன (எனினும் சிம்பியன் சாதனங்களின் வட்டுக்கள் வழக்கமாக பிளாஷ் மெமரியாகவே உள்ளன). மேலும் அனைத்து சிம்பியன் நிரலாக்கங்களும் விளைவு-சார்ந்தே உள்ளன. மேலும் மையச் செயலகம் ஆனது பயன்பாடுகள் குறைந்த ஆற்றல் முறையில் இருக்கும் போது விளைவுகளுடன் நேரடித் தொடர்பு வைத்துக் கொள்வதில்லை. ஆக்டிவ் ஆப்ஜெட் என அழைக்கப்படும் நிரலாக்க வழக்கின் மூலமாக இது பெறப்படுகிறது. அதே போல் விளைவுகள் மற்றும் செயல்பாடுகளுக்கு சிம்பியன் அணுக்கம் குறைவான மேல்நிலைகள் மூலமாக இயக்கப்படுகிறது.  
சிம்பியன் கருனி (EKA2) சுற்றியுள்ள ஒற்றை-அடுக்குக் கைபேசியைக் கட்டமைப்பதற்கு போதிய-பாதுகாப்புடைய நிகழ்-நேர பதிலுக்கு ஆதரவளிக்கிறது — அதாவது ஒற்றைச் செயலி அடுக்குடைய தொலைபேசியானது பயனர் பயன்பாடுகள் மற்றும் சமிக்ஞையிடுதல் அடுக்கு ஆகியவற்றை செய்து முடிக்கிறது. இது சிம்பியன் EKA2 போன்களை சிறியதாகவும், விலை மலிவானதாகவும் மற்றும் அதன் முந்தைய மாடல்களைக் காட்டிலும் மிகவும் ஆற்றல்மிக்கதாகவும் ஆக்கியது.
# சிம்பியன் இயங்குதளம்

## போட்டி

"ஸ்மார்ட் மொபைல்" சாதனங்களை ஏற்றுமதி செய்வதில் சிம்பியன் சாதனங்கள் சந்தை முன்னணியாளர்களாக விளங்கின. 2010 ஆம் ஆண்டு பிப்ரவரி மாதம் வெளியிடப்பட்ட புள்ளிவிவரங்கள் அடிப்படையில் 2009 ஆம் ஆண்டு செய்யப்பட்ட ஸ்மார்ட் மொபைல் சாதனங்கள் ஏற்றுமதியில் சிம்பியன் சாதனங்கள் 47.2% பங்கையும், RIM 20.8% பங்கையும், ஆப்பில் 15.1% (ஐ.ஓ.எஸ் மூலமாக) பங்கையும், மைக்ரோசாஃப்ட் 8.8% (விண்டோஸ் CE மற்றும் விண்டோஸ் மொபைல்) பங்கையும் மற்றும் ஆன்ட்ராய்ட் 4.7% பங்கையும் கொண்டிருந்தன. பாம் ஓ.எஸ், குவல்காமின் BREW, சாவாஜி, லினக்ஸ் மற்றும் மோன்டாவிஸ்டா சாஃப்ட்வேர் உள்ளிட்ட மற்று போட்டியாளர்களும் இதில் இடம்பெற்றிருந்தனர்.  
எனினும் உலக ஸ்மார்ட்போன் சந்தை பங்கு 2008 ஆம் ஆண்டில் 52.4% இருந்ததில் இருந்து 2009 ஆம் ஆண்டு 47.2% ஆக குறைந்தது. ஆனால் சிம்பியன் சாதனங்களின் ஏற்றுமதி 4.8% உயர்ந்து 74.9 மில்லியன் அலகுகளில் இருந்து 78.5 மில்லியன் அலகுகளாக உயர்ந்தன.
# சிம்பியன் இயங்குதளம்

## போட்டி

#### EPOC16

EPOC16 துவக்கத்தில் EPOC என சாதாரணமாக பெயரிடப்பட்டது. பீசியனின் "SIBO" (சிக்ஸ்டீன் பிட் ஆர்கனைசர்ஸ்) சாதனங்களுக்காக 1980களின் பிற்பகுதி மற்றூம் 1990களின் முற்பகுதியில் பீசியன் மூலமாக இந்த இயக்கமுறைம உருவாக்கப்பட்டது. அனைத்து EPOC16 சாதனங்களும் 8086-குடும்ப செயலி மற்றும் 16-பிட் கட்டமைப்பில் இடம்பெற்றன. EPOC16 ஒரு ஒற்றை-பயனர் முன்னுரிமை பல்பணி இயக்கமுறைமை ஆகும். இது இன்டெல் 8086 அசெம்பிளர் மொழி மற்றும் C போன்ற மொழிகளில் எழுதப்பட்டு ROM இல் விநியோகிப்பதற்காக வடிவமைக்கப்பட்டது. ஓப்பன் புரோகிராமிங் லாங்குவேஜ் (OPL) மற்றும் OVAL என அழைக்கப்படும் இன்டெகிரேட்டடு டெவலப்மென்ட் என்விரான்மென்ட் (IDE) போன்ற சாதாரண நிரலாக்க மொழிக்கு இது ஆதரவளித்தது. SIBO சாதனங்கள் பின்வருமாறு: MC200, MC400, சீரியஸ் 3 (1991–1998), சீரியஸ் 3a, சீரியஸ் 3c, சீரியஸ் 3mx, சியனா, ஒர்க்அபவுட் மற்றும் ஒருக்அபவுட் mx ஆகியனவாகும். 1989 ஆம் ஆண்டு ஏற்றுமதி செய்யப்பட்ட முதல் EPOC16 சாதனங்கள் MC400 மற்றும் MC200 ஆகும்.  
முக்கியமாக 1-பிட்-பெர்-பிக்சல், விசைப்பலகை-சார்ந்த கிராஃபிக்கல் இடைமுகம் (இதன் வன்பொருள் சுட்டிக்காட்டி உள்ளீடு இல்லாமல் வடிவமைக்கப்பட்டுள்ளது) ஆகியவற்றை EPOC16 சிறப்பாகக் கொண்டிருந்தன.  
1990களின் பிற்பகுதியில் இந்த இயக்கமுறைமை **EPOC16** எனக் குறிப்பிடப்பட்டது. பீசியனின் அப்போதைய EPOC32 இயக்கமுறைமையில் இருந்து வேறுபடுத்திக் காட்டுவதற்கு இவ்வாறு குறிப்பிடப்படுகிறது.
# சிம்பியன் இயங்குதளம்

## போட்டி

#### EPOC32

1997 ஆம் ஆண்டு பீசியன் சீரியஸ் 5 ROM v1.0 இல் EPOC32, வெளியீடு 1 இன் முதல் பதிப்பு வெளியானது. பின்னர் ROM v1.1 இல் வெளியீடு 3 (வெளியீடு 2 வெளிப்படையாகக் கிடைப்பதில்லை) இடம்பெற்றிருந்தது. பீசியன் சீரியஸ் 5mx, ரெவோ / ரெவோ ப்ளஸ், பீசியன் தொடர் 7 / நெட்புக் மற்றும் நெட்பேடு (இவையனைத்திலும் வெளியீடு 5 இடம்பெற்றிருந்தது) ஆகியவவை அதைத் தொடர்ந்து வெளியாகின.  
அச்சமயத்தில் EPOC32 இயக்கமுறைமையானது EPOC என எளிமையாகக் குறிப்பிடப்பட்டாலும் சிம்பியன் இயக்கமுறைமை என பின்னர் பெயர் மாற்றம் செய்யப்பட்டது. சிம்பியன் என மாற்றப்படுவதற்கு முன்பு பெயர்களின் குழப்பத்தைத் தவிர்ப்பதற்கு EPOC16 பெரும்பாலும் SIBO எனக் குறிப்பிடப்பட்டது. "புதிய" EPOC இல் இருந்து வேறுபடுத்திக் காட்டுவதற்கே இவ்வாறு அழைக்கப்பட்டது. பெயர்களின் ஒத்ததன்மை இருந்தாலும் EPOC32 மற்றும் EPOC16 ஆகியவை முழுவதும் மாறுபட்ட இயக்கமுறைமைகளைக் கொண்டிருந்தன. 1990களின் மத்தியில் தொடங்கப்பட்ட உருவாக்கத்துடனான புதிய கோட்பேஸில் C++ மொழியில் EPOC32 எழுதப்பட்டது.  
EPOC32 முன்னுரிமை பல்பணி, நினைவகப் பாதுகாப்புடன் ஒற்றைப் பயனர் இயக்கமுறைமை ஆகியவற்றுடன் இருந்தது. இது பயன்பாடு உருவாக்குனரைப் பொறி மற்றும் இடைமுகத்தில் அவரது நிரலைப் பிரிப்பதற்கு ஊக்குவித்தது. PDAகளின் பீசியன் வரிசை EIKON என்றழைக்கப்பட்ட கிராஃபிக்கல் பயனர் இடைமுகத்துடன் வந்தது. இது விசைப்பலகையுடன் கையடக்க இயந்திரங்களுக்கான உருவாக்கத்தை சிறப்பாகப் பெற்றிருந்தன (ஆகையால் பாம்டாப் GUIகளைக் காட்டிலும் மேசை GUIகளின் மிகவும் ஒத்ததன்மையும் பார்வையையும் கொண்டிருந்தது[http://www.guidebookgallery.org/screenshots/epocr5 ]). எனினும் EPOC இன் தனிப்பண்புகளில் ஒன்று GUI வகுப்புகளின் அடிப்படைத் தொகுப்பை சார்ந்து உருவாக்கப்பட்ட புதிய GUIகளுடன் எளிதாக ஒத்திருந்தது. எரிக்சன் R380 மற்றும் அதன் தொடர்ச்சிகளில் இருந்து இந்த சிறப்பு வெளிக்கொணரப்பட்டது.  
EPOC32 துவக்கத்தில் ARM7, ARM9, ஸ்ட்ராங்ARM மற்றும் இன்டெலின் Xஸ்கேல் உள்ளிட்ட செயலிகளின் ARM குடும்பத்திற்காகவே உருவாக்கப்பட்டன. ஆனால் பல்வேறு பிற செயலி வகைகளைப் பயன்படுத்தி இலக்கு சாதனங்களைப் பெறத் தொகுக்கப்பட்டது.  
EPOC32 இன் உருவாக்கத்தின் போது மூன்றாம் நிலை சாதன உற்பத்தியாளர்களுக்கு EPOC உரிமத்தைக் கொடுப்பதற்கு பீசியன் திட்டமிட்டது. அதன் விளைவாக பீசியன் சாஃப்ட்வேர் என்ற மென்பொருள் பிரிவு உருவானது. அவற்றின் முதல் உரிமங்களில் ஒன்றான *ஜியோஃபோக்ஸ்* குறைவான காலத்திற்கே நிலைத்திருந்தது. 1,000 அலகுகள் விற்பனை செய்யப்பட்டதுடனேயே இதன் உற்பத்தி நிறுத்தப்பட்டது. *MC218* என்ற மறு வணிகச் சின்னமிடப்பட்ட பீசியன் சீரியஸ் 5mxஐ எரிக்சன் சந்தைப்படுத்தியது. பின்னர் EPOC வெளியீடு 5.1 சார்ந்த ஸ்மார்ட்போன் *R380* ஐ உருவாக்கியது. ஓரெகன் சைண்டிஃபிக்கும் நிதிநிலை EPOC சாதனமான *ஒசாரிஸை* வெளியிட்டது (வெளியீடு 4 உடன் விற்பனை செய்யப்பட்ட ஓரே EPOC சாதனம் இதுவாகும்).  
1998 ஆம் ஆண்டு ஜூன் மாதத்தில் பீசியன் சாஃப்ட்வேர் நிறுவனமானது சிம்பியன் லிமிட்டடு எனப் பெயர் மாற்றம் செய்யப்பட்டது. பீசியன் மற்றும் போன் உற்பத்தியாளர்களான எரிக்சன், மோட்டோரோலா மற்றும் நோக்கியா போன்றவற்றிற்கு இடையேயான முக்கியக் கூட்டு முயற்சியாக இது இருந்தது. வெளியீடு 6 இல் இருந்து EPOC எளிமையாக சிம்பியன் இயக்கமுறைமை எனக் குறிப்பிடப்பட்டது.
# சிம்பியன் இயங்குதளம்

## போட்டி

#### EPOC இயக்கமுறைமையின் வெளியீடுகள் 1–5

1994 ஆம் ஆண்டின் பிற்பகுதியில் 32-பிட் பதிப்பாக இப்பணி தொடங்கியது.  
1997 ஆம் ஆண்டு ஜூன் மாதம் சீரியஸ் 5 சாதனம் வெளியிடப்பட்டது. EPOC32 இயக்கமுறைமையின் முதல் கூறுகளும், "புரோடீ" என்ற குறியீடுகளும், "எக்கோன்" கிராஃபிக்கல் பயனர் இடைமுகமும் இதில் பயன்படுத்தப்பட்டிருந்தது.  
ஒரெகன் சைன்டிபிக்கின் ஒசாரிஸ் மட்டுமே ER4 பயன்படுத்துவதற்கான PDA வாக இருந்தது.  
பீசியன் சீரியஸ் 5mx, பீசியன் சீரியஸ் 7, பீசியன் ரெவோ, டயமன்ட் மேக்கோ, பீசியன் நெட்புக் மற்றும் எரிக்சன் MC218 ஆகியவை 1999 ஆம் ஆண்டில் ER5 ஐப் பயன்படுத்தி வெளியிடப்பட்டது. CeBIT இல் பிலிப்ஸ் இல்லியம்/அசென்ட் என்ற போன் செயல்திட்டம் அறிவிக்கப்பட்டது. ஆனால் அது வணிகரீதியான வெளியீட்டைப் பெறவில்லை. இந்த வெளியீடு நடமுறையில் சிம்பியன் OS 5 எனப் பெயர்ச்சி செய்யப்பட்டது.  
ER5u ஐப் பயன்படுத்திய முதல் போனான எரிக்சன் R380 2000 ஆம் ஆண்டு நவம்பர் மாதத்தில் வெளியிடப்பட்டது. இது ஒரு 'திறந்த' போன் அல்ல – அதனால் இதில் மென்பொருளை நிறுவமுடியாது. குறிப்பாக ப்ளூடூத் ரெவோவைத் பின்வந்த குறியீடான கொனான் உள்ளிட்ட அடுத்த தலைமுறை PDAக்காக வெளியிடப்படாத பல பீசியன் நெறிமுறைகள் ER5u ஐப் பயன்படுத்தியிருந்தன. இப்பெயரில் உள்ள 'u' என்ற எழுத்தானது யுனிக்கோடிற்கு ஆதரவளிக்கும் என்பதை வலியுறுத்துகிறது.
# சிம்பியன் இயங்குதளம்

## போட்டி

### சிம்பியன் இயக்கமுறைமை 6.0 மற்றும் 6.1

இயக்கமுறைமையானது சிம்பியன் இயக்கமுறைமை எனப்பெயர் மாற்றம் செய்யப்பட்டது. மேலும் ஸ்மார்ட்போன்களின் புதிய எல்லைக்கான அடிப்படையாகவும் இது காணப்பட்டது. இந்த வெளியீடு சிலநேரங்களில் ER6 எனக் குறிப்பிடப்படுகிறது. பீசியன் அதன் புதிய நிறுவனத்திற்கு 130 அதிகாரங்களை அழித்து அதன் தொழில் பங்கில் 31% ஐ தொடர்ந்து வைத்திருந்தது.  
2001 ஆம் ஆண்டு ஜூன் மாதத்தில் முதல் 'திறந்த' சிம்பியன் இயக்கமுறைமை போன் நோக்கியா 9210 கம்ப்யூனிக்கேட்டர் வெளியிடப்பட்டது. அதில் ப்ளூடூத் ஆதரவும் இணைக்கப்பட்டது. 2001 ஆம் ஆண்டில் தோராயமாக 500,000 சிம்பியன் போன்கள் ஏற்றுமதி செய்யப்பட்டன. அதற்கு அடுத்த ஆண்டு 2.1 மில்லியனாக அதன் எண்ணிக்கை உயர்ந்தது.  
மாறுபட்ட UIகளின் உருவாக்கமானது 'ஸ்மார்ட்போன்' அல்லது 'கம்யூனிக்கேட்டர்' சாதனங்களின் "மேற்கோள் வடிவமைப்பு கலை"யின் வகையாக இருந்தது. அவற்றில் விசைப்பலகை அல்லது வில்லை-சார்ந்த வடிவமைப்புகள் இடம்பெற்றிருந்தன. குவார்ட்ஸ் மற்றும் கிரிஸ்டல் என்ற இரண்டு மேற்கோள் UIகள் (DFRDகள் அல்லது சாதனக் குடும்ப மேற்கோள் வடிவமைப்புகள்) ஏற்றுமதி செய்யப்பட்டன. கிரிஸ்டல் வடிவமைப்பானது எரிக்சனின் 'ரொன்னெபை' வடிவமைப்புடன் இணைக்கப்பட்டது. மேலும் UIQ இடைமுகத்தின் அடிப்படையாகவும் இது இருந்தது; இந்த மாடலானது நோக்கியா சீரியஸ் 80 UI ஆக சந்தையை அடைந்தது.  
பின்னர் சேப்பர், ரூபி மற்றும் எமரால்டு போன்ற DFRDகளும் சந்தையை அடைந்தன. பியர்ல் DFRD இல் தோற்றுவிக்கப்பட்ட சேப்பர் மட்டுமே சந்தைக்கு வந்தது. முடிவாக நோக்கியா சீரியஸ் 60 UI என்ற விசைப்பலகை-சார்ந்த 'சதுர' UI முதல் உண்மையான ஸ்மார்ட்போன்களாக வெளிவந்தன. நோக்கியா 7650 ஸ்மார்ட்போன் (சிம்பியன் இயக்கமுறைமை 6.1 இதில் இருந்தது) முதலில் வெளியானது. இது VGA (0.3 Mpx = 640×480) பிரிதிறனுடன் உள்கட்டமைப்பு செய்யப்பட்ட கேமராவோடு வெளியான முதல் போனாகும்.  
இந்த இனவகை ஏற்படுத்திய விளைவுகள் காரணமாக UI தெளிவாக போட்டி நிறுவனங்களால் பகிர்ந்து கொள்ளப்பட்டன: கிரிஸ்டல் அல்லது சேப்பர் நோக்கியாவிற்கும், குவார்ட்ஸ் எரிக்சனுக்கும் பகிர்ந்துகொள்ளப்பட்டது. 2002 ஆம் ஆண்டின் பிற்பகுதியில் சிம்பியன் மூலமாக DFRD கைவிடப்பட்டது. 'சிறப்பற்ற' வெளியீகளுக்கு சாதமாக UI உருவாக்கத்தில் இருந்து திருத்திக் கொள்ளும் நடவடிக்கையின் ஒருபகுதியாக இச்செயல் மேற்கொள்ளப்பட்டது. பியர்ல் நோக்கியாவிற்கு கொடுக்கப்பட்டது. UIQ டெக்னாலஜி AB ஆக குவார்ட்ஸ் உருவாக்கம் இருந்தது. மேலும் ஜப்பானிய நிறுவனங்களுடன் செய்யப்பட்ட பணிகள் விரைவில் MOAP தரமாக வரையறுக்கப்பட்டன.